title: Регламент за изпълнение (ЕС) № 671/2013 на Комисията от 9 юли 2013 година относно класирането на някои стоки в Комбинираната номенклатура

text:
               16.7.2013

               BG

               Официален вестник на Европейския съюз

               L 193/4

         РЕГЛАМЕНТ ЗА ИЗПЪЛНЕНИЕ (ЕС) № 671/2013 НА КОМИСИЯТА
   от 9 юли 2013 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.

               (4)

               Целесъобразно е при спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Европейския съюз, обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от 60 дни съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   При спазване на мерките, които са в сила в Европейския съюз относно системите за двоен контрол и за предварителен и последващ надзор на вноса на текстилни продукти в Европейския съюз, обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от 60 дни съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 юли 2013 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                  Плоско изделие от плат с формата на птица, с приблизителни размери 26 cm × 32 cm, съставено от различни текстилни материали.
                  Основната част на изделието е изработена от един слой хавлиен плат с дълъг влас с пришито отгоре, оформено като корона крило от текстилен материал от едната страна. От другата страна хавлиеният плат с дълъг влас е обшит с кант от текстилен материал. Парче платно с триъгълна форма е пришито върху хавлиения плат с дълъг влас и представлява човка. Очите са отпечатани върху петелки, пришити от едната страна, а две парчета от текстилен материал, изрязани под формата на крака, са зашити върху хавлиения плат. Текстилен материал, изрязан като декорация, представлява опашката.
                  Разноцветни номерирани петелки, примки и ленти от текстил са закрепени към горния край на хавлиения плат.

                  6307 90 10

                  Класирането се определя от общи правила 1 и 6 за тълкуване на Комбинираната номенклатура, забележка 7, буква е) и забележка 8, буква а) към раздел XI, забележка към подпозиция 2, буква А) към раздел XI, забележка 1 към глава 63 и описанията на кодове по КН 6307, 6307 90 и 6307 90 10.
                  Изделието не е предназначено основно за забавление на бебета или малки деца, тъй като нито формата му, нито номерирането и означенията се разпознават от тях като такива; то служи по-скоро за успокоение на бебето. Следователно изделието не може да бъде класирано като „други играчки“ в позиция 9503 (вж. също обяснителните бележки към Хармонизираната система за позиция 9503, буква Г), точка 1).
                  Следователно продуктът трябва да бъде класиран в код по КН 6307 90 10 като „Други конфекционирани артикули — трикотажни или плетени“.

                  (Вж. илюстрациите 665A и 665Б) (1)

                     665 A

                     665 Б

         (1)  Фотографиите са само за информация.


title: Регламент за изпълнение (ЕС) № 146/2013 на Комисията от 19 февруари 2013 година за установяване на стандартни стойности при внос с цел определяне на входната цена на някои плодове и зеленчуци

text:
               20.2.2013

               BG

               Официален вестник на Европейския съюз

               L 47/68

         РЕГЛАМЕНТ ЗА ИЗПЪЛНЕНИЕ (ЕС) № 146/2013 НА КОМИСИЯТА
   от 19 февруари 2013 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 февруари 2013 година.

            За Комисията, от името на председателя,
         José Manuel SILVA RODRÍGUEZ

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  80,1

                  MA

                  60,3

                  TN

                  88,1

                  TR

                  118,6

                  ZZ

                  86,8

                  0707 00 05

                  EG

                  208,4

                  MA

                  191,6

                  TR

                  166,4

                  ZZ

                  188,8

                  0709 91 00

                  EG

                  76,0

                  ZZ

                  76,0

                  0709 93 10

                  MA

                  41,2

                  TR

                  118,0

                  ZZ

                  79,6

                  0805 10 20

                  EG

                  52,4

                  IL

                  71,3

                  MA

                  56,1

                  TN

                  52,2

                  TR

                  58,3

                  ZZ

                  58,1

                  0805 20 10

                  IL

                  147,9

                  MA

                  101,7

                  ZZ

                  124,8

                  0805 20 30, 0805 20 50, 0805 20 70, 0805 20 90

                  EG

                  67,0

                  IL

                  138,3

                  KR

                  134,8

                  MA

                  121,6

                  TR

                  66,6

                  ZA

                  148,7

                  ZZ

                  112,8

                  0805 50 10

                  EG

                  83,9

                  TR

                  79,2

                  ZZ

                  81,6

                  0808 10 80

                  CN

                  84,0

                  MK

                  34,9

                  US

                  177,3

                  ZZ

                  98,7

                  0808 30 90

                  AR

                  136,4

                  CL

                  223,6

                  CN

                  36,6

                  TR

                  179,9

                  US

                  140,7

                  ZA

                  109,9

                  ZZ

                  137,9

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


title: Регламент за изпълнение (ЕС) № 1109/2011 на Комисията от 3 ноември 2011 година за изменение на приложение I към Регламент (ЕО) № 2075/2005 по отношение на еквивалентните методи за тестване за трихинели текст от значение за ЕИП

text:
               4.11.2011

               BG

               Официален вестник на Европейския съюз

               L 287/23

         РЕГЛАМЕНТ ЗА ИЗПЪЛНЕНИЕ (ЕС) № 1109/2011 НА КОМИСИЯТА
   от 3 ноември 2011 година
   за изменение на приложение I към Регламент (ЕО) № 2075/2005 по отношение на еквивалентните методи за тестване за трихинели
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация (1), и по-специално първата част на уводното изречение на член 18 и параграфи 8, 9 и 10 от него,
   като има предвид, че:

               (1)

               С Регламент (ЕО) № 2075/2005 на Комисията от 5 декември 2005 г. относно установяване на специфични правила за официалния контрол на трихинели (Trichinella) в месото (2) се предвиждат методи за откриване наличието на трихинели в проби от кланични трупове. Референтният метод е определен в глава I от приложение I към посочения регламент. В глава II от приложение I към посочения регламент са определени три метода за откриване, които са еквивалентни на референтния метод.

               (2)

               С Регламент (ЕО) № 2075/2005, изменен с Регламент (ЕО) № 1245/2007 (3) се разрешава използването на течен пепсин за откриване на трихинели в месото и се определят изискванията за използването му като реактив при методи за откриване. По тази причина е целесъобразно да се определят същите изисквания за еквивалентните методи за откриване, когато това е уместно. Поради това част В на глава II от приложение I към Регламент (ЕО) № 2075/2005 следва да бъде съответно изменена.

               (3)

               Освен това частни предприятия вече започнаха производството на нови видове апаратура за тестване за трихинели, при които се използва методът на смилането, еквивалентен на референтния метод. С оглед на посоченото по-горе, на своето заседание на 16 декември 2008 г Постоянният комитет по хранителната верига и здравето на животните прие единодушно насоки за одобряване на нови видове апаратура за тестване за трихинели по метода на смилането.

               (4)

               През 2010 г. в съответствие с посочените насоки Референтната лаборатория на ЕС за паразити одобри нов метод, при който се използва апаратура за тестване за трихинели по домашните свине.

               (5)

               Резултатите от одобряването показаха, че новата апаратура и съответният метод за откриване на трихинели, одобрение под код EURLP_D_001/2011 на Референтната лаборатория на ЕС (4), са еквивалентни на референтния метод, определен в глава I на приложение I към Регламент (ЕО) № 2075/2005. Поради това методът следва да бъде включен в списъка на еквивалентните методи за откриване в глава II на приложение I към Регламент (ЕО) № 2075/2005.

               (6)

               Поради това глава II на приложение I към Регламент (ЕО) № 2075/2005 следва да бъде съответно изменена.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 2075/2005 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 ноември 2011 година.

            За Комисията

            Председател

         José Manuel BARROSO

      (1)  ОВ L 139, 30.4.2004 г., стр. 206.

      (2)  ОВ L 338, 22.12.2005 г., стр. 60.

      (3)  ОВ L 281, 25.10.2007 г., стр. 19.

      (4)  http://www.iss.it/crlp/index.php

      ПРИЛОЖЕНИЕ
      Глава II на приложение I към Регламент (ЕО) № 2075/2005 се изменя, както следва:

                  1)

                  В част В, точка 1 буква е) се заменя със следния текст:

                              „е)

                              пепсин с активност 1:10 000 NF (US national formulary), съответстваща на 1:12 500 BP (British Pharmacopoeia) и на 2 000 FIP (International Pharmaceutical Federation), или стабилизиран течен пепсин с минимум 660 единици на Европейската фармакопея/ml“

                  2)

                  Добавя се следната част Г:
                  „Г.   Метод на смилане на сборна проба с магнитна бъркалка/„филтърна техника на изолиране“ и откриване на ларви посредством тест за латекс-аглутинация.

                        Този метод се счита за еквивалентен единствено за тестване на месо на домашни свине.

                  1.   Апаратура и реактиви

                              а)

                              нож или ножица и разкъсващи пинцети за разфасоване на проби за изследвания;

                              б)

                              таблички, разграфени на 50 кутийки, всяка от които може да поеме приблизително проби от 2 g месо, или други инструменти, даващи еквивалентни гаранции по отношение на проследимостта на пробите;

                              в)

                              смесител със заострено режещо острие. Когато пробите са по-големи от 3 g, трябва да се използва мелачка за месо с отвори от 2 до 4 mm или ножици. В случая на замразено месо или език (след отстраняване на повърхностния слой, който не може да се усвоява), е необходима мелачка за месо, а размерът на пробите ще трябва да бъде увеличен значително;

                              г)

                              магнитни бъркалки с термостатично контролирана нагряваща се плоча и бъркалки за разбъркване с тефлоново покритие, приблизително 5 cm дълги;

                              д)

                              стъклени колби с капацитет 3 литра;

                              е)

                              сита с размер на отворите на мрежата 180 микрона, с външен диаметър 11 cm, с мрежа от неръждаема стомана;

                              ж)

                              стоманена апаратура за филтриране за мрежа с отвори 20 μm със стоманена фуния;

                              з)

                              вакуумна помпа;

                              и)

                              метални или пластмасови съдове с капацитет от 10 до 15 литра, за събиране на храносмилателния сок;

                              й)

                              уред за разклащане с триизмерно действие;

                              к)

                              алуминиево фолио;

                              л)

                              25 % солна киселина;

                              м)

                              пепсин с активност 1:10 000 NF (US national formulary), съответстваща на 1:12 500 BP (British Pharmacopoeia) и на 2 000 FIP (International Pharmaceutical Federation), или стабилизиран течен пепсин с минимум 660 единици на Европейската фармакопея/ml;

                              н)

                              чешмяна вода, загрята до 46—48 °C;

                              о)

                              везни с точност до 0,1 g;

                              п)

                              пипети с различен размер (1, 10 и 25 ml), микропипети, съответстващи на инструкциите на производителя на латекс-аглутинацията, и държатели на пипети;

                              р)

                              филтри с найлонова мрежа с размер на отворите 20 микрона, чийто диаметър съответства на системата за филтриране;

                              с)

                              пластмасови или стоманени пинцети с размер 10—15 cm;

                              т)

                              конусовидни флакони с вместимост 15 ml;

                              у)

                              чукало с тефлонов или стоманен конусовиден връх, който да пасва на конусовидните флакони;

                              ф)

                              термометър в точност до 0,5 °C в диапазона 1—100 °C;

                              х)

                              карти за латекс-аглутинация от комплекта антигенни тестове Trichin-L с код на одобрение EURLP_D_001/2011;

                              ц)

                              буферен разтвор с консервант (разредител на пробата) от комплекта антигенни тестове Trichin-L с код на одобрение EURLP_D_001/2011;

                              ч)

                              буферен разтвор с консервант (отрицателна контрола) от комплекта антигенни тестове Trichin-L с код на одобрение EURLP_D_001/2011;

                              ш)

                              буферен разтвор с антигени Trichinella spiralis и консервант (положителна контрола) от комплекта антигенни тестове Trichin-L с код на одобрение EURLP_D_001/2011;

                              щ)

                              буферен разтвор с полистиролови частици с покритие от антитела и с консервант (латексни зърна) от комплекта антигенни тестове Trichin-L с код на одобрение EURLP_D_001/2011;

                              аа)

                              пръчки за еднократна употреба.

                        2.   Събиране на проби за изследвания

                  Както е предвидено в глава I, точка 2.
                  3.   Процедура

                  I.   За пълни групи (100 g проби наведнъж) трябва да се следва процедурата, посочена в глава I, точка 3, подточка I, букви а)—и). Освен това трябва да се спази следната процедура:

                              а)

                              Филтърът с найлонова мрежа с размер на отворите 20 микрона се поставя на поставката за филтриране. Конусовидната стоманена фуния за филтриране се закрепва на поставката посредством системата за закрепване и върху фунията се поставя стоманеното сито с размер на отворите на мрежата 180 микрона. Вакуумната помпа се свързва с поставката за филтриране и с металния или пластмасовия съд, за да събира храносмилателния сок.

                              б)

                              Прекратява се разбъркването и храносмилателният сок се излива във фунията за филтриране през ситото. Колбата се изплаква с 250 ml топла вода. Изплакващата течност трябва да се излее във филтриращата система, след като филтрирането на храносмилателния сок приключи успешно.

                              в)

                              Филтриращата мембрана се взема с пинцетите, като се държи за някой от краищата. Филтриращата мембрана се сгъва най-малко на четири и се поставя в конусовиден флакон с вместимост 15 ml.

                              г)

                              Филтриращата мембрана се натиква на дъното на конусовидния флакон с вместимост 15 ml с помощта на чукалото и се притиска силно с последователни постъпателни и възвратни движения с чукалото, което трябва да е разположено отвътре на сгънатата филтрираща мембрана в съответствие с инструкциите на производителя.

                              д)

                              Разредителят на пробата се прибавя в конусовидния флакон с вместимост 15 ml с помощта на пипета, а филтриращата мембрана се превръща в еднородна маса посредством последователни постъпателни и възвратни движения на чукалото с ниска амплитуда, като се избягват резките движения, за да се ограничи разливането на течност, в съответствие с инструкциите на производителя.

                              е)

                              Всяка проба, отрицателната контрола и положителната контрола се разпределят в различни полета на картата за аглутинация посредством пипети, в съответствие с инструкциите на производителя.

                              ж)

                              Латексните зърна се прибавят към всяко поле на картата за аглутинация посредством пипета, в съответствие с инструкциите на производителя, без да се позволява те да влязат в контакт с пробата(ите) и контролите. След това латексните зърна във всяко поле се разбъркват внимателно с помощта на пръчките за еднократна употреба, докато хомогенната течност покрие цялото поле.

                              з)

                              Картата за аглутинация се поставя на уреда за разклащане с триизмерно действие се разклаща в съответствие с инструкциите на производителя.

                              и)

                              След изтичане на определеното по инструкциите на производителя време разклащането се прекратява, а картата за аглутинация се поставя върху равна повърхност и се отчита настъпилата реакция. При положителна проба трябва да се появят струпвания на зърна. При отрицателна проба суспензията остава хомогенна без струпвания на зърна.

                              й)

                              Всички части на оборудването, които са били в контакт в месото, трябва внимателно да бъдат обеззаразени между отделните процедури чрез накисване за няколко секунди в топла вода (60—90 °C). Повърхности, на които остават остатъци от месо или неактивирани ларви, могат да бъдат почистени с помощта на чиста гъба и чешмяна вода. След приключване на процедурата могат да се добавят няколко капки миещ препарат, за да се отстранят мазнините по оборудването. След това всеки компонент трябва да се изплакне обилно няколко пъти, за да се отстранят всякакви следи от миещ препарат.

                              к)

                              Чукалото трябва да се обеззаразява внимателно между отделните процедури чрез накисване за няколко секунди в най-малко 250 ml топла вода (60—90 °C). Остатъците от месо или неактивирани ларви, които е възможно да останат по неговата повърхност, трябва да бъдат отстранени с помощта на чиста гъба и чешмяна вода. След приключване на процедурата могат да се добавят няколко капки миещ препарат, за да се отстранят мазнините по чукалото. След това чукалото трябва да се изплакне обилно няколко пъти, за да се отстранят всякакви следи от миещ препарат.

                        II.   Групи от по-малко от 100 g, както е предвидено в глава I, точка 3, подточка II
                  За групи от по-малко от 100 g трябва да се следва процедурата, посочена в глава I, точка 3, подточка II.
                  III.   Положителни или съмнителни резултати
                  Когато изследване на сборна проба даде положителен или несигурен резултат за латекс-аглутинация, от всяко прасе се взема допълнителна проба от 20 g в съответствие с глава I, точка 2, буква a). Пробите от по 20 g от пет свине се групират и изследват по описания в подточка I метод. По този начин трябва да бъдат изследвани проби от 20 групи от по пет свине.
                  Ако от група от пет свине се получи резултат за положителна латекс-аглутинация, от отделните прасета в групата се събират още веднъж проби от по 20 g и всяка от тях се изследва отделно по описаните в глава I методи.
                  Паразитните проби трябва да се съхраняват в 90 % етилов алкохол за консервиране и идентификация на равнище видове в референтната лаборатория на Европейския съюз или национална референтна лаборатория.
                  След събиране на паразити положителните течности трябва да се обеззаразят чрез загряване до най-малко 60 °C.“


title: Регламент за изпълнение (ЕС) 2016/584 на Комисията от 15 април 2016 година за установяване на стандартни стойности при внос с цел определяне на входната цена на някои плодове и зеленчуци

text:
               16.4.2016

               BG

               Официален вестник на Европейския съюз

               L 101/10

         РЕГЛАМЕНТ ЗА ИЗПЪЛНЕНИЕ (ЕС) 2016/584 НА КОМИСИЯТА
   от 15 април 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 април 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  IL

                  279,2

                  MA

                  93,6

                  SN

                  175,5

                  TR

                  94,1

                  ZZ

                  160,6

                  0707 00 05

                  MA

                  80,7

                  TR

                  119,1

                  ZZ

                  99,9

                  0709 93 10

                  MA

                  94,0

                  TR

                  137,2

                  ZZ

                  115,6

                  0805 10 20

                  EG

                  48,6

                  IL

                  77,8

                  MA

                  55,6

                  TR

                  38,9

                  ZZ

                  55,2

                  0808 10 80

                  AR

                  89,5

                  BR

                  98,6

                  CL

                  121,6

                  CN

                  131,9

                  US

                  155,0

                  ZA

                  81,6

                  ZZ

                  113,0

                  0808 30 90

                  AR

                  102,2

                  CL

                  106,8

                  CN

                  90,5

                  ZA

                  111,1

                  ZZ

                  102,7

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2016/2293 на Комисията от 16 декември 2016 година за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа

text:
               17.12.2016

               BG

               Официален вестник на Европейския съюз

               L 344/79

         РЕГЛАМЕНТ ЗА ИЗПЪЛНЕНИЕ (ЕС) 2016/2293 НА КОМИСИЯТА
   от 16 декември 2016 година
   за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква г) от него,
   като има предвид, че:

               (1)

               С Регламент (ЕИО) № 2658/87 бе създадена номенклатура на стоките (наричана по-долу „Комбинираната номенклатура“), за да бъдат едновременно изпълнени изискванията във връзка с Общата митническа тарифа, със статистиката на външната търговия на Съюза и с други политики на Съюза по отношение на вноса или износа на стоки.

               (2)

               С Решение (ЕС) 2016/1885 (2) Съветът сключи Споразумение под формата на размяна на писма между Европейския съюз и Китайската народна република в съответствие с член XXIV, параграф 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз (наричано по-долу „Споразумението“). В Споразумението се предвижда намаление на митата за две категории продукти. Съюзът и Китай се уведомиха взаимно за приключването на вътрешните си процедури, необходими за влизането в сила на Споразумението, и то следва да влезе в сила на 1 януари 2017 г.

               (3)

               Необходимо е мерките, предвидени в Решение (ЕС) 2016/1885, да бъдат отразени в Общата митническа тарифа. Поради това приложение I към Регламент (ЕИО) № 2658/87 следва да бъде съответно изменено.

               (4)

               Промените в ставките на митата следва да се прилагат от датата на влизане в сила на Споразумението. Поради това настоящият регламент следва да влезе в сила по спешност.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕИО) № 2658/87 се изменя в съответствие с приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   Той се прилага от 1 януари 2017 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 16 декември 2016 година.

            За Комисията

            Председател

         Jean-Claude JUNCKER

      (1)  ОВ L 256, 7.9.1987 г., стр. 1.

      (2)  Решение (ЕС) 2016/1885 на Съвета от 18 октомври 2016 г. за сключване на Споразумение под формата на размяна на писма между Европейския съюз и Китайската народна република в съответствие с член XXIV, алинея 6 и член XXVIII от Общото споразумение за митата и търговията (ГАТТ) от 1994 г. във връзка с изменението на отстъпките в списъка на Република Хърватия в процеса на присъединяването ѝ към Европейския съюз (ОВ L 291, 26.10.2016 г., стр. 7).

      ПРИЛОЖЕНИЕ
      Част втора от приложение I към Регламент (ЕИО) № 2658/87 се изменя, както следва:

                  1)

                  в раздел XII, глава 64 редът, отнасящ се за код 6404 19 90 по Комбинираната номенклатура, се заменя със следното:

                              „6404 19 90

                                          – – –

                                          Други

                              16,9

                              pa“;

                  2)

                  в раздел XVI, глава 84 редът, отнасящ се за код 8415 10 90 по Комбинираната номенклатура, се заменя със следното:

                              „8415 10 90

                                          – –

                                          От вида split-system (с разделени елементи)

                              2,5

                              —“.


title: Регламент за изпълнение (ЕС) 2017/318 на Комисията от 23 февруари 2017 година относно минималната продажна цена за обезмаслено мляко на прах за петата частична покана за участие в търг в рамките на тръжната процедура, открита с Регламент за изпълнение (ЕС) 2016/2080

text:
               24.2.2017

               BG

               Официален вестник на Европейския съюз

               L 47/6

         РЕГЛАМЕНТ ЗА ИЗПЪЛНЕНИЕ (ЕС) 2017/318 НА КОМИСИЯТА
   от 23 февруари 2017 година
   относно минималната продажна цена за обезмаслено мляко на прах за петата частична покана за участие в търг в рамките на тръжната процедура, открита с Регламент за изпълнение (ЕС) 2016/2080
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на публичната интервенция и помощта за частно складиране (2), и по-специално член 32 от него,
   като има предвид, че:

               (1)

               С Регламент за изпълнение (ЕС) 2016/2080 на Комисията (3) беше открита тръжна процедура за продажбата на обезмаслено мляко на прах.

               (2)

               Предвид офертите, получени за петата частична покана за участие в търг, не следва да се определи минимална продажна цена.

               (3)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   За петата частична покана за участие в търг за продажба на обезмаслено мляко на прах в рамките на тръжната процедура, открита с Регламент (ЕС) 2016/2080, по отношение на която срокът за представяне на офертите изтече на 21 февруари 2017 г., минимална продажна цена не се определя.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 февруари 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 206, 30.7.2016 г., стр. 71.

      (3)  Регламент за изпълнение (ЕС) 2016/2080 на Комисията от 25 ноември 2016 г. за откриване на тръжна процедура за продажба на обезмаслено мляко на прах (ОВ L 321, 29.11.2016 г., стр. 45).


title: Регламент за изпълнение (ЕС) 2015/193 на Комисията от 5 февруари 2015 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и на защитените географски указания (Schwäbische Maultaschen/Schwäbische Suppenmaultaschen (ЗГУ)

text:
                  10.2.2015

                  BG

                  Официален вестник на Европейския съюз

                  L 33/4

         РЕГЛАМЕНТ ЗА ИЗПЪЛНЕНИЕ (ЕС) 2015/193 НА КОМИСИЯТА
         от 5 февруари 2015 година
         за одобрение на изменение, което не е несъществено, в спецификацията на наименование, вписано в регистъра на защитените наименования за произход и на защитените географски указания (Schwäbische Maultaschen/Schwäbische Suppenmaultaschen (ЗГУ)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
         като има предвид, че:

                     (1)

                     В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Германия за одобрение на изменение в спецификацията на защитеното географско указание „Schwäbische Maultaschen“/„Schwäbische Suppenmaultaschen“, регистрирано по силата на Регламент (ЕО) № 991/2009 на Комисията (2).

                     (2)

                     Предвид това, че по смисъла на член 53, параграф 2 от Регламент (ЕС) № 1151/2012 въпросното изменение не е несъществено, Комисията публикува в Официален вестник на Европейския съюз (3) заявлението за изменение в съответствие с член 50, параграф 2, буква а) от посочения регламент.

                     (3)

                     Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

               ПРИЕ НАСТОЯЩИЯ РЕГЛАМЕНТ:

            Член 1
            Одобрява се публикуваното в Официален вестник на Европейския съюз изменение в спецификацията, свързана с наименованието „Schwäbische Maultaschen“/„Schwäbische Suppenmaultaschen“ (ЗГУ).

            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.

            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 5 февруари 2015 година.

                  За Комисията,

                  от името на председателя,

               Phil HOGAN

                  Член на Комисията

            (1)  ОВ L 343, 14.12.2012 г., стр. 1.

            (2)  Регламент (ЕО) № 991/2009 на Комисията от 22 октомври 2009 г. за вписване на название в Регистъра на защитените наименования за произход и защитените географски указания — Schwäbische Maultaschen ou Schwäbische Suppenmaultaschen (ЗГУ) (ОВ L 278, 23.10.2009 г., стр. 5).

            (3)  ОВ C 321, 18.9.2014 г., стр. 4.


title: Регламент за изпълнение (ЕС) № 1024/2011 на Комисията от 14 октомври 2011 година за изменение за 159-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

text:
               15.10.2011

               BG

               Официален вестник на Европейския съюз

               L 270/24

         РЕГЛАМЕНТ ЗА ИЗПЪЛНЕНИЕ (ЕС) № 1024/2011 НА КОМИСИЯТА
   от 14 октомври 2011 година
   за изменение за 159-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а) и член 7а, параграф 1 от него,
   като има предвид, че:

               (1)

               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.

               (2)

               На 5 октомври 2011 г. Комитетът по санкциите към Съвета за сигурност на Организацията на обединените нации реши да добави едно физическо лице към списъка на лицата, групите и образуванията, спрямо които следва да се прилага замразяването на средства и икономически ресурси.

               (3)

               Приложение I към Регламент (ЕО) № 881/2002 следва да бъде съответно актуализирано.

               (4)

               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на неговото публикуване в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 октомври 2011 година.

            За Комисията, от името на председателя,

            Началникът на Службата за инструментите на външната политика

      (1)  ОВ L 139, 29.5.2002 г., стр. 9.

      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      Под заглавието „Физически лица“ се добавя следното вписване:

                  а)

                     „Ibrahim Awwad Ibrahim Ali Al-Badri Al-Samarrai (известен още като: a) Dr. Ibrahim ‘Awwad Ibrahim ’Ali al-Badri al-Samarrai’, б) Ibrahim ‘Awad Ibrahim al-Badri al-Samarrai, в) Ibrahim ‘Awad Ibrahim al-Samarra’i, г) Dr. Ibrahim Awwad Ibrahim al-Samarra’i, д) Abu Du’a, (f) Abu Duaa’, ж) Dr. Ibrahim, з) Abu Bakr al-Baghdadi al-Husayni al-Quraishi, и) Abu Bakr al-Baghdadi. Титла: доктор. Адрес: Ирак. Дата на раждане: 1971 г. Място на раждане: Samarra, Ирак. Гражданство: иракско. Други сведения: а) ръководител на Ал Кайда в Ирак, б) понастояшем е базиран в Ирак, в) отговаря за управлението и ръководството на широкомащабните операции на Ал Кайда в Ирак, г) широко известен с военното си име (Abu Du’a, Abu Duaa’). Дата на определянето, посочено в член 2a, параграф 4, буква б): 5.10.2011 г.“


title: Регламент за изпълнение (ЕС) № 1186/2013 на Комисията от 21 ноември 2013 година за вписване на наименование в регистъра на защитените наименования за произход и защитените географски указания [Orkney Scottish Island Cheddar (ЗГУ)]

text:
               22.11.2013

               BG

               Официален вестник на Европейския съюз

               L 313/40

         РЕГЛАМЕНТ ЗА ИЗПЪЛНЕНИЕ (ЕС) № 1186/2013 НА КОМИСИЯТА
   от 21 ноември 2013 година
   за вписване на наименование в регистъра на защитените наименования за произход и защитените географски указания [Orkney Scottish Island Cheddar (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               Регламент (ЕС) № 1151/2012 отмени и замени Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).

               (2)

               В съответствие с член 6, параграф 2 от Регламент (ЕО) № 510/2006 заявлението за регистрация на наименованието „Orkney Scottish Island Cheddar“, подадено от Обединеното кралство, бе публикувано в Официален вестник на Европейския съюз
                   (3).

               (3)

               Асоциациите „Dairy Australia“, „Dairy Companies Association of New Zealand“, както и „Consortium for Common Food Names“ възразиха срещу тази регистрация в съответствие с член 7, параграф 3, буква б) от Регламент (ЕО) № 510/2006. Възраженията бяха счетени за приемливи въз основа на член 7, параграф 3 от посочения регламент.

               (4)

               В контекста на посочените възражения се подчертава по-специално, че регистрацията на въпросното наименование ще застраши съществуването на наименования, търговски марки или продукти, предлагани законно на пазара в продължение на поне пет години преди датата на публикуване, предвидена в член 6, параграф 2, и че наименованието, предложено за регистрация, е родово.

               (5)

               С писмо от 20 март 2013 г. Комисията покани заинтересованите страни да проведат необходимите консултации.

               (6)

               На 8 юли 2013 г. Комисията бе уведомена, че между Обединеното кралство и подалите възражение организации е постигнато съгласие в рамките на изисквания срок от три месеца.

               (7)

               От посочените консултации става ясно, че основната загриженост на подалите възражение организации засяга само статута на термина „Cheddar“, който се съдържа в съставното наименование „Orkney Scottish Island Cheddar“. Поисканата от производителя защита обаче се отнася само до въпросното съставно наименование като цяло. В съответствие с член 13, параграф 1, последна алинея от Регламент (ЕС) № 1151/2012 наименованието „Cheddar“ може да продължи да се използва на територията на Съюза, при условие че се спазват приложимите принципи и правила на правния ред на Съюза.

               (8)

               Наименованието „Orkney Scottish Island Cheddar“ следователно може да се впише в регистъра на защитените наименования за произход и защитените географски указания,

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието, посочено в приложението към настоящия регламент.
   Независимо от първа алинея наименованието „Cheddar“ може да продължи да се използва на територията на Съюза, при условие че се спазват приложимите принципи и правила на правния ред на Съюза.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 ноември 2013 година.

            За Комисията

            Председател

         José Manuel BARROSO

      (1)  ОВ L 343, 14.12.2012 г., стр. 1.

      (2)  ОВ L 93, 31.3.2006 г., стр. 12.

      (3)  ОВ C 239, 9.8.2012 г., стр. 5.

      ПРИЛОЖЕНИЕ
      Селскостопански продукти, предназначени за консумация от човека и изброени в приложение I към Договора:

         Клас 1.3.   Сирена

      ОБЕДИНЕНО КРАЛСТВО
      Orkney Scottish Island Cheddar (ЗГУ)


title: Регламент за изпълнение (ЕС) № 1317/2014 на Комисията от 11 декември 2014 година за удължаване на преходните периоди при капиталовите изисквания за експозициите към централни контрагенти в регламенти (ЕС) № 575/2013 и (ЕС) № 648/2012 на Европейския парламент и на Съвета  Текст от значение за ЕИП

text:
               12.12.2014

               BG

               Официален вестник на Европейския съюз

               L 355/6

         РЕГЛАМЕНТ ЗА ИЗПЪЛНЕНИЕ (ЕС) № 1317/2014 НА КОМИСИЯТА
   от 11 декември 2014 година
   за удължаване на преходните периоди при капиталовите изисквания за експозициите към централни контрагенти в регламенти (ЕС) № 575/2013 и (ЕС) № 648/2012 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 575/2013 на Европейския парламент и на Съвета от 26 юни 2013 г. относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (1), и по-специално член 497, параграф 3 от него,
   като има предвид, че:

               (1)

               С цел да се избегнат сътресения на международните финансови пазари и санкциониране на институциите чрез подчиняването им на по-високи капиталови изисквания по време на процедурите за предоставяне на разрешение и признаване на съществуващите централни контрагенти (ЦК), в член 497, параграфи 1 и 2 от Регламент (ЕС) № 575/2013 е установен преходен период, през който всички ЦК, с които установените в Съюза институции извършват клиринг на сделки, ще бъдат смятани за квалифицирани централни контрагенти (КЦК).

               (2)

               С Регламент (ЕС) № 575/2013 беше изменен Регламент (ЕС) № 648/2012 на Европейския парламент и на Съвета (2) по отношение на някои данни за изчисляване на капиталовите изисквания за експозиции на институциите към ЦК. В тази връзка в член 89, параграф 5а от Регламент (ЕС) № 648/2012 от някои ЦК се изисква да докладват, за определен период, общия размер на първоначалните допълнителни обезпечения, които са получили от своите клирингови членове. Този преходен период е отражение на предвидения в член 497 от Регламент (ЕС) № 575/2013.

               (3)

               Както преходният период за капиталовите изисквания, установен в член 497, параграфи 1 и 2 от Регламент (ЕС) № 575/2013, така и преходният период за отчитане на първоначалното допълнително обезпечение, посочен в член 89, параграф 5а, първа и втора алинея от Регламент (ЕС) № 648/2012, трябваше да изтекат на 15 юни 2014 г.

               (4)

               С член 497, параграф 3 от Регламент (ЕС) № 575/2013 Комисията се оправомощава да приеме акт за изпълнение, с който при изключителни обстоятелства да се удължи преходният период с шест месеца. Това удължаване следва да се прилага и към сроковете в член 89, параграф 5а от Регламент (ЕС) № 648/2012. С Регламент за изпълнение (ЕС) № 591/2014 на Комисията (3) тези преходни периоди вече бяха удължени с шест месеца до 15 декември 2014 г.

               (5)

               Процедурите за предоставяне на разрешение на съществуващите ЦК, установени в Съюза, са в ход, но няма да бъдат завършени до 15 декември 2014 г. Към момента все още не са признати съществуващите ЦК, установени в трети държави, които са подали заявление за признаване. Допълнителното удължаване на преходния период съответно ще даде възможност на установените в Съюза институции (или техните установени извън Съюза дъщерни предприятия) да избегнат значително повишаване на капиталовите изисквания поради липсата на признати ЦК, установени във всяка от тези трети държави, и да предоставят по надежден и достъпен начин конкретния вид клирингови услуги, изисквани от институциите на Съюза. Въпреки че такова повишаване би било само временно, то би могло да доведе до тяхното оттегляне като преки участници в съответните ЦК и следователно да причини сътресения на пазарите, на които тези ЦК извършват дейност. Поради това е необходимо допълнително шестмесечно удължаване на преходния период, т.е. до 15 юни 2015 г.

               (6)

               Мерките, предвидени в настоящия регламент, са в съответствие със становището на Европейския банков комитет,

         ПРИЕ НАСТОЯЩИЯ РЕГЛАМЕНТ:
   Член 1
   Вече удължените съгласно член 1 от Регламент за изпълнение (ЕС) № 591/2014 петнадесетмесечни срокове, посочени съответно в член 497, параграфи 1 и 2 от Регламент (ЕС) № 575/2013 и в член 89, параграф 5а, първа и втора алинея от Регламент (ЕС) № 648/2012, се удължават с още 6 месеца.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 11 декември 2014 година.

            За Комисията

            Председател

         Jean-Claude JUNCKER

      (1)  ОВ L 176, 27.6.2013 г., стр. 1.

      (2)  Регламент (ЕС) № 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на транзакции (ОВ L 201, 27.7.2012 г., стр. 1).

      (3)  Регламент за изпълнение (ЕС) № 591/2014 на Комисията от 3 юни 2014 г. за удължаването на преходните периоди при капиталовите изисквания за експозициите към централни контрагенти в Регламент (ЕС) № 575/2013 и Регламент (ЕС) № 648/2012 на Европейския парламент и на Съвета (ОВ L 165, 4.6.2014 г., стр. 31).


title: Регламент за изпълнение (ЕС) 2016/291 на Комисията от 18 февруари 2016 година за вписване на наименование в регистъра на защитените наименования за произход и защитените географски указания [Jambon d'Auvergne (ЗГУ)]

text:
               2.3.2016

               BG

               Официален вестник на Европейския съюз

               L 55/1

         РЕГЛАМЕНТ ЗА ИЗПЪЛНЕНИЕ (ЕС) 2016/291 НА КОМИСИЯТА
   от 18 февруари 2016 година
   за вписване на наименование в регистъра на защитените наименования за произход и защитените географски указания [Jambon d'Auvergne (ЗГУ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 50, параграф 2, буква а) от Регламент (ЕС) № 1151/2012 заявлението за регистрация на наименованието „Jambon d'Auvergne“, подадено от Франция, бе публикувано в Официален вестник на Европейския съюз
                   (2).

               (2)

               Тъй като Комисията не е получила никакви възражения по член 51 от Регламент (ЕС) № 1151/2012, наименованието „Jambon d'Auvergne“ следва да се регистрира.

         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието „Jambon d'Auvergne“ (ЗГУ).
   Наименованието по първа алинея се използва за идентифициране на продукт от клас 1.2 „Месни продукти (варени, осолени, пушени и др.)“ от приложение XI към Регламент за изпълнение (ЕС) № 668/2014 на Комисията (3).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 февруари 2016 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  ОВ C 331, 8.10.2015 г., стр. 8.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


title: Регламент за изпълнение (ЕС) 2015/729 на Комисията от 6 май 2015 година за установяване на стандартни стойности при внос с цел определяне на входната цена на някои плодове и зеленчуци

text:
               7.5.2015

               BG

               Официален вестник на Европейския съюз

               L 116/3

         РЕГЛАМЕНТ ЗА ИЗПЪЛНЕНИЕ (ЕС) 2015/729 НА КОМИСИЯТА
   от 6 май 2015 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 май 2015 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MA

                  84,3

                  TN

                  392,6

                  TR

                  94,0

                  ZZ

                  190,3

                  0707 00 05

                  AL

                  49,4

                  TR

                  109,0

                  ZZ

                  79,2

                  0709 93 10

                  MA

                  112,6

                  TR

                  136,7

                  ZZ

                  124,7

                  0805 10 20

                  EG

                  51,0

                  IL

                  76,8

                  MA

                  45,1

                  MO

                  59,6

                  ZZ

                  58,1

                  0805 50 10

                  BR

                  107,1

                  MA

                  69,8

                  TR

                  56,0

                  ZZ

                  77,6

                  0808 10 80

                  AR

                  101,6

                  BR

                  93,3

                  CL

                  119,5

                  MK

                  32,8

                  NZ

                  138,8

                  US

                  161,3

                  ZA

                  117,7

                  ZZ

                  109,3

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) № 1234/2012 на Комисията от 19 декември 2012 година за изменение на Регламент (ЕС) № 468/2010 за съставяне на списък на ЕС на корабите, извършващи незаконен, недеклариран и нерегулиран риболов

text:
               20.12.2012

               BG

               Официален вестник на Европейския съюз

               L 350/38

         РЕГЛАМЕНТ ЗА ИЗПЪЛНЕНИЕ (ЕС) № 1234/2012 НА КОМИСИЯТА
   от 19 декември 2012 година
   за изменение на Регламент (ЕС) № 468/2010 за съставяне на списък на ЕС на корабите, извършващи незаконен, недеклариран и нерегулиран риболов
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (1), и по-специално член 30 от него,
   като има предвид, че:

               (1)

               В глава V от Регламент (ЕО) № 1005/2008 се определят процедурите за идентифициране на риболовни кораби, извършващи незаконен, недеклариран и нерегулиран риболов (кораби, извършващи ННН риболов), както и процедурите за съставяне на списък на Европейския съюз на такива кораби. В член 37 от посочения регламент се предвиждат действия, които да бъдат предприемани срещу риболовните кораби, включени в този списък.

               (2)

               Първият списък на ЕС на кораби, извършващи ННН риболов, бе определен с Регламент (ЕС) № 468/2010 на Комисията (2) и впоследствие бе изменен с Регламент за изпълнение (ЕС) № 724/2011 на Комисията (3).

               (3)

               Съгласно член 30, параграф 1 от Регламент (ЕО) № 1005/2008 списъкът на ЕС следва да съдържа и риболовните кораби, включени в приети от регионални организации за управление на риболова списъци на кораби, които извършват ННН риболов.

               (4)

               Всички регионални организации за управление на риболова приеха принципа на публикуване на списък на кораби, извършващи ННН риболов, и актуализират своите списъци на годишните си заседания (4).

               (5)

               В съответствие с член 30 от Регламент (ЕО) № 1005/2008, след като получи от регионалните организации за управление на риболова списъците на кораби, за които се предполага или е доказано, че извършват ННН риболов, Комисията трябва да актуализира списъка на Съюза.

               (6)

               Комисията получи списъците, актуализирани на годишните заседания на регионалните организации за управление на риболова.

               (7)

               Предвид възможността един и същи кораб да фигурира под различни имена и/или флагове в зависимост от момента, в който е бил включен в списъците на регионалните организации за управление на риболова, списъкът на ЕС следва да включва различните имена и/или флагове, както това е установено от съответните регионални организации за управление на риболова.

               (8)

               Поради това Регламент (ЕС) № 468/2010 следва да бъде съответно изменен.

               (9)

               Мерките, предвидени в настоящия регламент, са в съответствие със становището на Комитета по рибарство и аквакултури,

         ПРИЕ НАСТОЯЩИЯ РЕГЛАМЕНТ:
   Член 1
   Част Б от приложението към Регламент (ЕС) № 468/2010 се заменя с текста в приложението към настоящия регламент.
   Член 2
   Настоящият регламент влиза в сила на седмия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 декември 2012 година.

            За Комисията

            Председател

         José Manuel BARROSO

      (1)  ОВ L 286, 29.10.2008 г., стр. 1.

      (2)  ОВ L 131, 29.5.2010 г., стр. 22.

      (3)  ОВ L 194, 26.7.2011 г., стр. 14.

      (4)  Последни актуализации: CCAMLR: Списък за 2011 г. на кораби, извършващи ННН риболов, приет на годишното заседание на CCAMLR-XXX, състояло се от 24 октомври до 4 ноември 2011 г.; SEAFO: SEAFO включва в своя списък на кораби, извършващи ННН риболов, списъците на CCAMLR, NEAFC-B и NAFO; ICCAT: Списък за 2012 г. на кораби, извършващи ННН риболов, приет на годишното заседание през ноември 2011 г. (Препоръка 11—18); IATTC: Списък за 2012 г., приет на 83-тото заседание на IATTC през юни 2012 г.; NEAFC: Списък ННН В АМo 2011-18, приет на 30-ото годишно заседание, ноември 2011 г.; NAFO: Списък за 2012 г., приет на 33-тото годишно заседание, 19—23 септември 2011 г.; WCPFC: Списък към 30 март 2012 г. (в сила от 30 май 2012 г.) на кораби, извършващи ННН риболов.

      ПРИЛОЖЕНИЕ

         „ЧАСТ Б

            Кораби, посочени в съответствие с член 30 от Регламент (ЕО) № 1005/2008

                     Идентификационен номер на кораба по ММО (1)/референтен номер по РОУР

                     Име на кораба (предишно име) (2)

                     Държава на флага или територия на флага [според съответната РОУР] (2)

                     Включен в списъка на РОУР (2)

                     20060010 (ICCAT)

                     ACROS NO. 2

                     Неизвестна (последен известен флаг: Хондурас)

                     ICCAT

                     20060009 (ICCAT)

                     ACROS NO. 3

                     Неизвестна (последен известен флаг: Хондурас)

                     ICCAT

                     7306570

                     ALBORAN II (WHITE ENTERPRISE)

                     Панама (предишен флаг: Сейнт Китс и Невис)

                     NEAFC, NAFO, SEAFO

                     7424891

                     ALDABRA (OMOA 1)

                     Танзания (предишни флагове: Того, Хондурас)

                     CCAMLR, SEAFO

                     7036345

                     AMORINN (ICEBERG II, LOME [CCAMLR]/ICEBERG II, NOEMI [SEAFO])

                     Неизвестна (предишни флагове: Того, Белиз)

                     CCAMLR, SEAFO

                     12290 (IATTC)/20110011 (ICCAT)

                     BHASKARA № 10

                     Неизвестна (последен известен флаг: Индонезия)

                     IATTC, ICCAT

                     12291 (IATTC)/20110012 (ICCAT)

                     BHASKARA № 9

                     Неизвестна (последен известен флаг: Индонезия)

                     IATTC, ICCAT

                     20060001 (ICCAT)

                     BIGEYE

                     Неизвестна

                     ICCAT

                     20040005 (ICCAT)

                     BRAVO

                     Неизвестна

                     ICCAT

                     9407 (IATTC)/20110013 (ICCAT)

                     CAMELOT

                     Неизвестна

                     IATTC,ICCAT

                     6622642

                     CHALLENGE (MILA/PERSEVERANCE)

                     Панама (предишни флагове: Екваториална Гвинея, Обединено кралство)

                     CCAMLR, SEAFO

                     125 (IATTC)/20110014 (ICCAT)

                     CHIA HAO № 66

                     Неизвестна

                     IATTC, ICCAT

                     20080001(ICCAT)

                     DANIAA (CARLOS)

                     Република Гвинея (Конакри)

                     ICCAT

                     8422852

                     DOLPHIN (OGNEVKA)

                     Неизвестна (предишни флагове: Русия, Грузия [NAFO])

                     NEAFC, NAFO, SEAFO

                     6163 (IATTC)

                     DRAGON III

                     Неизвестна

                     IATTC

                     8604668

                     EROS DOS (FURABOLOS)

                     Панама (предишен флаг: Сейшелски острови)

                     NEAFC, NAFO, SEAFO

                     7355662

                     FU LIEN № 1

                     Грузия

                     WCPFC

                     200800005 (ICCAT)

                     GALA I (MANARA II/ROAGAN)

                     Неизвестна (последни известни флагове: Либия, Остров Ман)

                     ICCAT

                     6591 (IATTC)

                     GOIDAU RUEY № 1

                     Неизвестна

                     IATTC

                     7020126

                     GOOD HOPE (TOTO/SEA RANGER V)

                     Нигерия [CCAMLR]/Нигер [SEAFO] (предишен флаг: Белиз)

                     CCAMLR, SEAFO

                     6719419

                     GORILERO (GRAN SOL)

                     Неизвестна (последни известни флагове: Сиера Леоне, Панама [NAFO])

                     NEAFC, NAFO, SEAFO

                     2009003 (ICCAT)

                     GUNUAR MELYAN 21

                     Неизвестна

                     IOTC, ICCAT

                     7322926

                     HEAVY SEA [CCAMLR]/HEAVY SEAS [SEAFO]
                     (DUERO/KETA)

                     Панама

                     CCAMLR, SEAFO

                     201000004 (ICCAT)

                     HOOM XIANG 11

                     Неизвестна (предишен флаг: Малайзия)

                     IOTC, ICCAT

                     7322897

                     HUANG HE 22 [CCAMLR]/SIMA QIAN BARU 22 [SEAFO] (SIMA QIAN BARU 22, CORVUS [CCAMLR]/CORVUS, GALAXY [SEAFO])

                     Танзания (предишни флагове: Северна Корея (КНДР), Панама)

                     CCAMLR, SEAFO

                     7332218

                     IANNIS 1

                     Панама [NAFO, SEAFO]/неизвестна [NEAFC]

                     NEAFC, NAFO, SEAFO

                     JINN FENG TSAIR № 1

                     Тайван

                     WCPFC

                     9505 (IATTC)

                     JYI LIH 88

                     Неизвестна

                     IATTC

                     7905443

                     KOOSHA 4

                     Иран (предишен флаг: Испания)

                     CCAMLR

                     6905408

                     KUKO (TYPHOON-1, RUBIN [CCAMLR]/TYPHOON-1, ARTIC RANGER [SEAFO])

                     Неизвестна (предишни флагове: Монголия, Того)

                     CCAMLR, SEAFO

                     9037537

                     LANA (ZEUS/TRITON-1)

                     Неизвестна (предишни флагове: Монголия, Того)

                     CCAMLR, SEAFO

                     20060007 (ICCAT)

                     LILA NO. 10

                     Неизвестна (последен известен флаг: Панама)

                     ICCAT

                     7388267

                     LIMPOPO (ROSS/ALOS)

                     Неизвестна (последни известни флагове: Того, Гана)

                     CCAMLR, SEAFO

                     20040007 (ICCAT)

                     MADURA 2

                     Неизвестна

                     ICCAT

                     20040008 (ICCAT)

                     MADURA 3

                     Неизвестна

                     ICCAT

                     7325746

                     MAINE (MAPOSA NOVENO, GUINESPA I [SEAFO])

                     Република Гвинея (Конакри)

                     NEAFC, NAFO, SEAFO

                     20110001 (ICCAT)

                     MAR CANTABRICO

                     Боливия

                     ICCAT

                     20060002 (ICCAT)

                     MARIA

                     Неизвестна

                     ICCAT

                     9435 (IATTC)/20110002 (ICCAT)

                     MARTA LUCIA R

                     Колумбия

                     IATTC, ICCAT

                     20060005 (ICCAT)

                     MELILLA NO. 101

                     Неизвестна (последен известен флаг: Панама)

                     ICCAT

                     20060004 (ICCAT)

                     MELILLA NO. 103

                     Неизвестна (последен известен флаг: Панама)

                     ICCAT

                     7385174

                     MURTOSA

                     Неизвестна (последен известен флаг: Того [NAFO]/ Португалия [SEAFO])

                     NEAFC, NAFO, SEAFO

                     14613 (IATTC) 20110003 (ICCAT)

                     NEPTUNE

                     Грузия

                     IATTC, ICCAT, WCPFC,

                     20060003 (ICCAT)

                     № 101 GLORIA (GOLDEN LAKE)

                     Неизвестна (последен известен флаг: Панама)

                     ICCAT

                     20060008 (ICCAT)

                     № 2 CHOYU

                     Неизвестна (последен известен флаг: Хондурас)

                     ICCAT

                     20060011 (ICCAT)

                     № 3 CHOYU

                     Неизвестна (последен известен флаг: Хондурас)

                     ICCAT

                     9230658

                     NORTH OCEAN (BOSTON/BOSTON-1)

                     Китай (предишни флагове: Грузия, Русия)

                     SEAFO

                     20040006 (ICCAT)

                     OCEAN DIAMOND

                     Неизвестна

                     ICCAT

                     7826233

                     OCEAN LION

                     Неизвестна (последен известен флаг: Екваториална Гвинея)

                     IOTC, ICCAT

                     11369 (IATTC) /

                     ORCA

                     Неизвестна (последен известен флаг: Белиз)

                     IATTC

                     20060012 (ICCAT)

                     ORIENTE NO. 7

                     Неизвестна (последен известен флаг: Хондурас)

                     ICCAT

                     5062479

                     PERLON [CCAMLR)/CHERNE [SEAFO] (CHERNE, BIGARO, [CCAMLR]/BIGARO, LUGALPESCA [SEAFO])

                     Неизвестна (последни известни флагове: Монголия, Того)

                     CCAMLR, SEAFO

                     8713392

                     PION [CCAMLR]/THE BIRD [SEAFO]
                     (THE BIRD, CHU LIN [CCAMLR]/(ULYSES, GALE [SEAFO])

                     Хондурас [CCAMLR]/ неизвестна [SEAFO] (последни известни флагове: Монголия, Того [CCAMLR]/Екваториална Гвинея, Уругвай [SEAFO])

                     CCAMLR, SEAFO

                     6607666

                     RAY [CCAMLR]/KILY [SEAFO] (KILY, CONSTANT [CCAMLR]/CONSTANT, ISLA GRACIOSA [SEAFO])

                     Белиз (последни известни флагове: Монголия, Екваториална Гвинея)

                     CCAMLR, SEAFO

                     6706084

                     RED (KABOU)

                     Панама (предишен флаг: Република Гвинея (Конакри)

                     NEAFC, NAFO, SEAFO

                     95 (IATTC) /

                     REYMAR 6

                     Неизвестна (последен известен флаг: Белиз)

                     IATTC

                     6803961

                     SEABULL 22
                     (CARMELA/GOLD DRAGON)

                     Нигерия (последни известни флагове: Того, Екваториална Гвинея)

                     CCAMLR, SEAFO

                     200800004 (ICCAT)

                     SHARON 1 (MANARA I/ POSEIDON)

                     Неизвестна (последни известни флагове: Либия, Обединено кралство)

                     ICCAT

                     20050001 (ICCAT)

                     SOUTHERN STAR 136 (HSIANG CHANG)

                     Неизвестна (последен известен флаг: Сейнт Винсънт и Гренадини)

                     ICCAT

                     9405 (IATTC)

                     TA FU 1

                     Неизвестна

                     IATTC

                     6818930

                     TCHAW (INCA, VIKING [CCAMLR]/REX, AROSA CUARTO [SEAFO])

                     Неизвестна (последни известни флагове: Того, Сейшелски острови)

                     CCAMLR, SEAFO

                     13568 (IATTC)

                     TCHING YE № 6

                     Неизвестна (последни известни флагове: Панама, Белиз)

                     IATTC

                     129 (IATTC)

                     WEN TENG № 688

                     Неизвестна (последен известен флаг: Белиз)

                     IATTC

                     9230672

                     WEST OCEAN (KIEV/DARVIN)

                     Китай (предишни флагове: Грузия, Русия)

                     SEAFO

                     9319856

                     HUIQUAN (WUTAISHAN ANHUI) 44 [CCAMLR]/YANGZI HUA 44 [SEAFO]
                     (YANGZI HUA 44, TROSKY [CCAMLR]/TROSKY, JIAN HUAN [SEAFO])

                     Танзания [CCAMLR]/неизвестна [SEAFO] (предишни флагове: Монголия, Намибия)

                     CCAMLR, SEAFO

                     9042001

                     SHAANXI HENAN 33 (XIONG NU BARU 33 DRACO-1, LIBERTY [CCAMLR]/DRACO-1, CARRAN [SEAFO])

                     Танзания (предишни флагове: Северна Корея (КНДР), Панама)

                     CCAMLR, SEAFO

                     YU FONG 168

                     Тайван

                     WCPFC

                     2009002 (ICCAT)

                     YU MAAN WON

                     Неизвестна (последен известен флаг: Грузия)

                     IOTC, ICCAT

                     7321374

                     YUCATAN BASIN [NEAFC, SEAFO]/YUCUTAN BASIN [NAFO] (ENXEMBRE/FONTE NOVA)

                     Панама (предишен флаг: Мароко)

                     NEAFC, NAFO, SEAFO

         (1)  Международна морска организация.

         (2)  Допълнителна информация е публикувана на уебсайтовете на регионалните организации за управление на риболова (РОУР).“


title: Регламент за изпълнение (ЕС) 2016/40 на Комисията от 15 януари 2016 година за установяване на стандартни стойности при внос с цел определяне на входната цена на някои плодове и зеленчуци

text:
               16.1.2016

               BG

               Официален вестник на Европейския съюз

               L 11/6

         РЕГЛАМЕНТ ЗА ИЗПЪЛНЕНИЕ (ЕС) 2016/40 НА КОМИСИЯТА
   от 15 януари 2016 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕC) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 януари 2016 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  120,0

                  MA

                  75,7

                  TN

                  84,8

                  TR

                  104,8

                  ZZ

                  96,3

                  0707 00 05

                  MA

                  87,3

                  TR

                  154,9

                  ZZ

                  121,1

                  0709 93 10

                  MA

                  62,4

                  TR

                  154,1

                  ZZ

                  108,3

                  0805 10 20

                  EG

                  47,4

                  MA

                  67,5

                  TR

                  72,9

                  ZA

                  74,1

                  ZW

                  44,1

                  ZZ

                  61,2

                  0805 20 10

                  IL

                  163,3

                  MA

                  85,6

                  ZZ

                  124,5

                  0805 20 30, 0805 20 50, 0805 20 70, 0805 20 90

                  IL

                  113,0

                  JM

                  147,2

                  MA

                  79,5

                  TR

                  98,3

                  ZZ

                  109,5

                  0805 50 10

                  MA

                  92,2

                  TR

                  93,9

                  ZZ

                  93,1

                  0808 10 80

                  CA

                  156,8

                  CL

                  83,8

                  US

                  159,9

                  ZZ

                  133,5

                  0808 30 90

                  CN

                  75,5

                  TR

                  132,0

                  ZZ

                  103,8

         (1)  Номенклатура на държавите, определена с Регламент (ЕC) № 1106/2012 на Комисията от 27 ноември 2012 година за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.